আস-সুন্নাহ ফাউন্ডেশন
আস-সুন্নাহ ফাউন্ডেশন বাংলাদেশী অরাজনৈতিক ও অলাভজনক একটি ধর্মীয় সংস্থা। এটি শিক্ষা, ইসলামি দাওয়াহ ও মানবকল্যাণসহ নানা বিষয় নিয়ে কাজ করে। ২০১৭ সালে শায়খ আহমাদুল্লাহ এটি প্রতিষ্ঠা করেন এবং তিনি চেয়ারম্যান হিসেবে শুরু থেকে পরিচালনা করছেন। এই সংস্থার অধীনে আস-সুন্নাহ স্কিল ডেভলপমেন্ট ইনস্টিটিউট ও মাদরাসাতুস-সুন্নাহ নামক মাদ্রাসা কার্যক্রম চালু করা হয়েছে। সংস্থাটি শিক্ষা, সেবা ও দাওয়াহ মূলনীতি নিয়ে কাজ করে। সংস্থাটি বন্যার্তদের মধ্যে ত্রাণ বিতরণ, শীতার্তদের মধ্যে বস্ত্র বিতরণ, ক্ষুধার্তদের মধ্যে অন্ন বিতরণসহ নানা সেবামুখী কার্যক্রম পরিচালনা করে থাকে।